b'\n_START_ARTICLE_\nKoverolampi\n_START_SECTION_\nMaantietoa\n_START_PARAGRAPH_\nLammen pituus on 450 metri\xc3\xa4, leveys 400 metri\xc3\xa4 ja sen pinta-ala on 7,5 hehtaaria. Se sijaitsee Seitsemisen kansallispuistossa Koveronnevan etel\xc3\xa4p\xc3\xa4\xc3\xa4ss\xc3\xa4. Siihen on kaivettu kaksi suo-ojaa, joista it\xc3\xa4inen on samalla lammen laskuoja. Sen rantaviivan pituus on 1,8 kilometri\xc3\xa4. Lampi on autio, mutta sen etel\xc3\xa4puolella sijaitsee entinen Koveron maatila. Maatilan kautta kulkee Koveronnevan ylitt\xc3\xa4v\xc3\xa4 maantie, joka ohittaa Kirkaslammen. Koverolammen l\xc3\xa4nsipuolelta kulkee kansallispuiston reitist\xc3\xb6\xc3\xb6n kuuluva k\xc3\xa4velypolku.\n_START_SECTION_\nSeitsemisen kansallispuisto\n_START_PARAGRAPH_\nLammen luonaiskulmalla sijaitsee y\xc3\xb6pymis- ja nuotiopaikka, jonka yhteydess\xc3\xa4 on my\xc3\xb6s k\xc3\xa4ym\xc3\xa4l\xc3\xa4. Koveron kruunumets\xc3\xa4torppa toimii kansallispuiston museona ja sielt\xc3\xa4 saa my\xc3\xb6s vett\xc3\xa4 kaivosta.'